Diari Oficial de la Generalitat Valenciana


Sumari del DOGV 3487, del 04-05-1999 (1999/2939)

RESOLUCIÓ de 12 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundació per a la Promoció del Port d'Alacant.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3487

Data del DOGV
:   04-05-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2939


Data del document
:   12-02-1999

Organisme emissor
:   Conselleria de Presidència

Tipus de document
:   Resolució

Descriptors 

:   * registre de documents
    * fundació

RESOLUCIÓ de 12 de febrer de 1999, del secretari general de la Conselleria de Presidència, per la qual s'acorda inscriure en el Registre de Fundacions de la Comunitat Valenciana, la denominada Fundació per a la Promoció del Port d'Alacant. [1999/2939]
  
Vista la sol·licitud del dia 21 de juliol de 1998, que va entrar en el Registre Territorial, el dia 24, del mateix mes i any, efectuada pel Sr. Mario Flores Lanuza, en representació de la Fundació per a la Promoció del Port d'Alacant, en què se sol·licitava la inscripció de dita entitat en el Registre de Fundacions de la Comunitat Valenciana, en base als següents
  
Antecedents de fet
  
Primer
  
Que segons l'escriptura de data 12 de juny de 1998, i amb número de protocol 2172, autoritzada pel notari de l'Il·lustre Col·legi de València, amb residència a Alacant, Sr. Ramón Alarcón Cánovas, en aqueixa data van comparéixer les següents entitats: Autoritat Portuària d'Alacant, representada pel Sr. Mario Flores Lanuza; Ajuntament d'Alacant, representat pel Sr. Luis Díaz Alperi; la Diputació d'Alacant, representada pel Sr. Julio de España Moya; Confederació Empresarial de la Província d'Alacant (COEPA), representada pel Sr. José-Luis Montes Tallón; Asociación de Transitarios, Expedidores Internacionales y Asimilados de la provincia de Alicante (ATEIA), representada pel Sr. Alejandro Vázquez Garrido; Caja de Ahorros del Mediterráneo, i Compañía Española de Resines, representades pel Sr. Vicente Sala Bello; Caixa d'Estalvis de València, Castelló i Alacant, Bancaixa, representada pel Sr. José Cortina Orrios; Constantino Gutiérrez, SA, representada pel Sr. José Vicente Barrera Marco; Federación Provincial de Asociaciones de Empresarios de Transportes de Mercancías, FETRAMA, representada pel Sr. Juan Rico Girona; Continental Parking, SL, representada pel Sr. Antonio-Javier Vela Ballabriga; Pérez Guerras e Ingenieros y Arquitectos Asociados, SL, representada pel Sr. Roberto-Manuel Pérez Guerras; Autobuses Playa de San Juan, SA, representada pel Sr. Joaquín-Secundino Arias López; Papi Tránsitsos, SL, representada pel Sr. Vicente-Manuel Papi Fernández; Marina de Poniente, SA, representada pel Sr. Antonio Ramón-Borja Berenguer; Terrazos el Pilar, SL, representada pel Sr. Eduardo López Pérez; Forte Hormigones Tecnológicos, SL, representada pel Sr. Bernardo García-Forte Amorós; Col·legi Oficial d'Agents i Comissionistes de Duanes, representat pel Sr. Fernando Flores Gomis; Asociación de Consignatarios de Buques de la provincia de Alicante, representada pel Sr. Antonio Muñoz Bataller; Arquitectura y Urbanismo Infante y Asociados, SL, representada pel Sr. Gonzalo Infante Martínez-Pardo-; Esteve y Máñez Mármoles, SA, representada pel Sr. José-Luis Esteve Román, Transportes de Cemento, SA, representada pel Sr. Manuel Peralta Astudillo; Ginssa Gestión Industrial de Servicios, SA, representada pel Sr. Francisco-Javier Martínez Berna; Cementos de Levante, SA, representada per la Sra. María del Coro Iparraguirre Egaña; i Enrique Ortíz e Hijos, Contratista de Obras, SA, representada pel Sr. Enrique-Tomás-Francisco Ortiz Selfa, per a constituir en aquest acte l'entitat denominada Fundació per a la Promoció del Port d'Alacant.
  
Observades pel Protectorat de Fundacions de la Comunitat Valenciana, certes deficiències en quant a la dotació fundacional, i en la redacció estatutària, aquestes van ser esmenades mitjançant l'escriptura d'esmena, autoritzada pel mateix notari, en data 23 de novembre de 1998, amb el número 4191 del seu protocol.
  
Segon
  
Segons el capítol II dels seus Estatuts, la Fundació té com a finalitat principal l'elaboració i desenrotllament d'accions de promoció, estudi i potenciació de la competitivitat del Port d'Alacant i de les indústries relacionades amb aquest.
  
Per a la realització d'aqueixes activitats la Fundació promourà i impulsarà la col·laboració dels sectors vinculats amb les operacions portuàries i serveis complementaris, així com de les associacions i col·lectius que puguen proporcionar propostes de solució a problemes determinats.
  
Com a objectiu principal, la Fundació promourà entre altres:
  
1. La realització d'accions de promoció i estudi encaminades cap a la millora de la competitivitat del Port i indústries relacionades, amb el desenrotllament de les seues activitats en l'àrea de la seua influència.
  
2. La realització d'accions de promoció i estudi encaminades a la potenciació i millora del Port d'Alacant, impulsant una estreta cooperació entre tots els sectors relacionats amb les operacions portuàries i serveis complementaris.
  
La Fundació promourà com a objectius específics entre altres: 1. La realització d'estudis de viabilitat d'una ZAL (Zona d'Activitats Logístiques). 2. Creació d'una Zona Franca. 3. Estudiar la vinculació amb ports mediterranis, per tal de crear plataformes logístiques entre els diversos ports. 4. Organitzar missions comercials als països del Magrib, a fi d'estudiar els avantatges que ofereix el Port d'Alacant, per la seua situació geogràfica, que serveix de punt d'enllaç amb els països de la Unió Europea. 5. Organitzar missions comercials internes.
  
En compliment d'aquests fins la Fundació podrà dur a terme les següents accions:
  
a) Impulsar la posada en marxa dels projectes mitjançant la constitució de grups de treball o comités promotors.
  
b) Encarregar la realització de projectes d'estudi i investigació dirigits a aprofundir en el coneixement de la situació del Port d'Alacant, com a centre integrador de serveis i indústries relacionades.
  
c) Promoure la cooperació del sector públic i el sector privat per a aconseguir solucions conjuntes en temes de mutu interés que afecten el port i indústries relacionades.
  
d) Organitzar missions de delegacions del Port d'Alacant en l'àmbit de la seua actuació.
  
e) Realitzar visites puntuals a usuaris actuals i/o potencials.
  
f) Establir i reforçar les relacions, rebent visites i missions inverses d'usuaris de la seua zona d'influència, organitzant seminaris i conferències de cooperació amb professionals i experts en les diverses matèries portuàries.
  
g) Subministrar informació a aquests usuaris actuals i/o potencials.
  
h) Realitzar investigacions de mercat, actuar de mediadors, visitant els carregadors i transportistes per a estudiar els seus plans logístics.
  
i) Produir audiovisuals com a suport de les presentacions generals i d'altres activitats no específiques.
  
j) Editar guies portuàries i materials de promoció.
  
k) Participar en exposicions relacionades amb el sector del transport.
  
l) Organitzar jornades de portes obertes tant a Alacant com als llocs de la zona d'influència on es duguen a terme les missions.
  
m) Qualssevol altres que contribuïsquen directament o indirectament a la potenciació del port d'Alacant i de la seua àrea d'influència.
  
Segons l'article 10 estatutari, la població alacantina serà la beneficiària general de la Fundació, en tractar-se de fomentar el desenrotllament de l'economia d'una província i concretament el col·lectiu de persones vinculades a l'activitat portuària d'Alacant que pertanguen a l'entorn i sectors de població de la província directament o indirectament relacionades amb aquest.
  
Tercer
  
La dotació de la Fundació, conforme a l'escriptura de constitució de data 12 de juny de 1998, i la d'esmena, de data 23 de novembre de 1998, és de trenta-nou milions de pessetes (79.564.333 PTA), aportades pels fundadors.
  
La realitat de les aportacions dineràries s'acredita mitjançant certificats de les entitats de crèdit Bancaixa, Banc d'Alacant, i la Caja de Ahorros del Mediterráneo, incorporats a l'escriptura de constitució.
  
Quart
  
D'acord amb allò que s'ha previst en l'atorgament quart de la Carta Fundacional, i el capítol IV dels estatuts fundacionals, el Patronat és l'òrgan de govern, representació, administració i decisió de la Fundació, compost per un representant de cadascuna de les entitats constituents, que tindran el caràcter de fundadores, i les que s'adherisquen amb posterioritat.
  
Amb caràcter excepcional, podran forma part del Patronat persones físiques d'especial rellevància en el sector objecte de la Fundació i que s'hi adherisquen.
  
La duració del càrrec de vocal del Patronat serà de quatre anys, sense perjuí de la possibilitat de reelecció per iguals períodes. Els càrrecs en el Patronat ho són a nivell institucional, en consideració al càrrec que cada persona ocupa en la institució que representa; per això, el canvi en dita representació suposa automàticament la substitució en el Patronat.
  
El Patronat inicial queda compost per les següents persones:
  
1. El president d'Autoritat Portuària d'Alacant, Sr. Mario Flores Lanuza; 2. L'alcalde de l'Ajuntament d'Alacant, Sr. Luis Díaz Alperi; 3. El president de la Diputació d'Alacant, Sr. Julio de España Moya; 4. El Sr. president de la Cambra de Comerç, Indústria i Navegació d'Alacant, Sr. Luis Esteban Marcos; 5. El president de la Caja de Ahorros del Mediterráneo, Sr. Vicente Sala Bello; 6. El Sr. director de la Unitat de Negoci d'Alacant, Albacete de la Caixa d'Estalvis de València, Castelló i Alacant, Bancaixa, Sr. José Cortina Orrios; 7. El Sr. president de la Confederación Empresarial de la Provincia de Alicante (Coepa), Sr. José-Luis Montes Tallón; 8. El secretari de l'Il·lustre Col·legi Oficial d'Agents i Comissionistes de Duanes, Sr. Fernando Flores Gomis; 9. El president de l'Asociación de Transitarios, Expedidores Internacionales y Asimilados de la Província de Alicante (ATEIA), Sr. Alejando Vázquez Garrido; 10. L'apoderat especial de la Compañía Española de Resinas, Sr. Vicente Sala Martínez; 11. El vicepresident primer del Consell d'Administració de la Terminal de Contenedores de Alicante, SA, Sr. Juan-Luis García Gavira; 12. El Sr. conseller delegat de Constantino Gutiérrez, SA, Sr. José-Vicente Barrera Marco; 13. El president de la Federació Provincial d'Associacions d'Empresaris de Transports de Mercaderies (FETRAMA), Sr. Juan Rico Girona; 14. El Sr. administrador únic d'Industrias del Calzado y Prendas Deportivas, SA, Sr. José-María Serrano Vera; 15. El Sr. conseller de Continental Párking, SL, Sr. Antonio-Javier Vela Ballabriga; 16. L'administrador únic de Pérez Guerras e Ingenieros y Arquitectos Asociados, SL, Sr. Roberto-Manuel Pérez Guerras; 17. El president d'Autobuses Playa de San Juan, SA, Sr. Joaquín-Secundino Arias López; 18. El Sr. administrador únic de Papi Tránsitos, SL, Sr. Vicente-Manuel Papi Fernández; 19. El conseller delegat de Marina de Poniente, SA, Sr. Antonio Ramón-Borja Berenguer; 20. El president del Consell de Terrazos El Pilar, SL, Sr. Eduardo López Pérez; 21. L'administrador únic d'Estructuras y Cimientos Insulares, SA, Sr. Manuel Peláez Castillo; 22. L'administrador de Forte Hormigones Tecnológicos, SL, Sr. Bernardo García-Forte Amorós; 23. El president de l'Asociación de Consignatarios de Buques de la Provincia de Alicante, Sr. Antonio Muñoz Bataller; 24. L'administrador únic d'Arquitectura y Urbanismo Infante y Asociados, SL, Sr. Gonzalo Infante Martínez-Pardo; 25. L'apoderat de la Societat Esteve y Máñez Mármoles, SA, Sr. José-Luis Esteve Román; 26. L'apoderat de Transportes de Cemento, SA, Sr. Manuel Peralta Astudillo; 27. El president del Consell d'Administració d'Enrique Ortíz e Hijos, Contratista de Obras, SA, Sr. Enrique-Tomás-Francisco Ortiz Selfa; 28. El conseller delegat i president de Ginssa Gestión Industrial de Servicios, SA, Sr. Francisco-Javier Martínez Berna, i 29. La Sra. consellera delegada de Cementos de Levante, SA, Sra. María del Coro Iparraguirre Egaña.
  
La resta de l'articulat estatutari regula totes les qüestions previstes legalment en matèria de fundacions.
  
Fonaments jurídics
  
Primer
  
La Constitució inclou en el títol I, capítol II, secció II, article 34, el dret de Fundació per a fins d'interés general.
  
Segon
  
L'article 1 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General, estableix que són fundacions les organitzacions constituïdes sense ànim de lucre que, per voluntat dels seus creadors, tenen afectat de mode durador el seu patrimoni a la realització de fins d'interés general, circumstàncies que concorren en el present cas.
  
Tercer
  
Examinats els fins de la Fundació, la dotació així com l'aportació efectivament realitzada, aquells es consideren d'interés general, i aquesta inicialment suficient per a la inscripció, de conformitat amb allò que s'ha establit en l'article 11.b) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 36 de la Llei 30/1994, de 24 de novembre, de Fundacions i d'Incentius Fiscals a la Participació Privada en Activitats d'Interés General.
  
Quart
  
La carta fundacional i els estatuts, continguts en l'escriptura pública de 12 de juny de 1998, esmenada per una altra escriptura de data 23 de novembre de 1998, reuneixen els requisits bàsics dels articles 8 i 9 de la vigent Llei 30/1994, de 24 de novembre, per la qual cosa la Fundació pot ser reconeguda com a tal, tenint en compte el fi que persegueix segons el capítol II dels seus Estatuts.
  
Cinqué
  
S'accepta com a domicili de la Fundació, provisionalment, el moll de Ponent, 11, (Autoritat Portuària) d'Alacant, per existir autorització de dita entitat portuària per al seu ús com a domicili de la Fundació, sense entrar a valorar la naturalesa jurídica del bé (patrimonial/ domini públic) en què se situa el domicili de la Fundació, així com la legitimitat de dita cessió d'ús.
  
Sisé
  
L'expedient ha sigut tramitat per la Secretaria General de la Conselleria de Presidència, a través del Servei d'Entitats Jurídiques, en virtut de les atribucions que té conferides pel Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i per l'article 15, lletra o) del Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, en la redacció donada a aquest per l'article únic del Decret 106/1998, de 21 de juliol, tot això en relació amb el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana i l'article 10 de l'Ordre de 23 de maig de 1996, en la redacció donada a aquesta per Ordre de 25 de novembre de 1996, pel que fa a l'estructura administrativa a nivell de servei.
  
Vistos la Constitució, la Llei 30/1994, de 24 de novembre, el Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, el Decret 60/1995, de 18 d'abril, del Govern Valencià, l'Ordre de 19 de gener de 1996, de la Conselleria d'Administració Pública, per la qual s'estableix la data d'inici d'activitats del Registre i Protectorat Únics de la Comunitat Valenciana, i l'altra normativa de pertinent aplicació, resolc:
  
Primer
  
Inscriure com a Fundació la denominada Fundació per a la Promoció del Port d'Alacant, en el Registre de Fundacions de la Comunitat Valenciana amb el número 106 (A) i classificar-la com de foment de l'economia. El seu domicili radicarà a Alacant, Moll de Ponent, 11 (Autoritat Portuària).
  
Segon
  
Inscriure en el Registre de Fundacions de la Comunitat Valenciana, els Estatuts perquè ha de regir-se la Fundació, elevats a escriptura pública de data 12 de juny de 1998, i amb número de protocol 2172, autoritzada pel notari de l'Il·lustre Col·legi de València, amb residència a Alacant, Sr. Ramón Alarcón Cánovas, i esmenats per una altra de 23 de novembre de 1998, autoritzada pel mateix notari, amb el número 4191 del seu protocol.
  
Tercer
  
Inscriure en el citat Registre el nomenament del primer Patronat segons figura en l'antecedent de fet quart de la present Resolució.
  
Notifiqueu l'actual resolució, amb l'advertiment que contra aquesta, que no esgota la via administrativa, es podrà presentar recurs ordinari davant d'aquest mateix òrgan o davant del conseller de Presidència en el termini d'un mes, a comptar des de la data de la seua notificació, de conformitat amb allò que s'ha disposat en el Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, en relació amb l'article 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.